Aristomachos z Magnésie

Aristomachos () bol olympijský víťaz v pankratiu dorastencov v roku 117.Inscriptiones Graecae, Magnesia 220 

Poplios Ailios Aristomachos, rodák maloázijskeho mesta Magnésia nad Maiandrom, bol v mladosti vynikajúci pankratista, ktorý v tejto disciplíne (neskôr aj medzi mužmi) nenašiel premožiteľa na mnohých hrách centrálneho Grécka, Itálie i Malej Ázie.

Aj keď nápis na kamennom podstavci Magnesia 220 (McCabe, Donald F. Magnesia Inscriptions., Die Inschriften von Magnesia am Maeander. Berlin 1900.) jeho nezachovanej sochy hlása, že bol periodonikés, t. j. víťaz všetkých štyroch panhelénskych hier,  v nasledujúcom texte chýba záznam o víťazstve na pýtických hrách, ale ten najvýznamnejší triumf dosiahnutý na olympijských hrách, (pravdepodobne to boli 224. hry v roku 117.) je zaznamenaný na prvom mieste, ďalej sú uvedené jeho víťazstvá z hier Aktia (konaných na počesť boha Apolóna), z neapolských hier Sebasta (oslavovaných na počesť rímskeho cisára AugustaRobert Alan Gurval, Actium and Augustus, str. 75), z kapitolských hier v Ríme, z hier Koina Asias usporadúvaných v Smyrne a iné.

Vyššie uvedený nápis tiež uvádza, že Aristomachos spolu s rodičmi i s bratom získali rímske občianstvo. Neskôr pôsobil ako vyslanec rímskeho cisára Hadriána, ktorý ho poveril organizovaním hier. Bol mu udelený aj čestný titul xystarchés (zodpovedný za ? cech športovcov).

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v pankratiu